
	Kontaktua Farmazia Fakultatean:
Edurne Rujas (edurne.rujas@ehu.eus), Beatriz Apellaniz (beatriz.apellaniz@ehu.eus)

	Web orrirako esteka:

	Zientziaren esparruak: FisiologIa, InmunologIa, BiologIa Molekularra, Biofisika, Birologia



	Hitz gakoak:
	Proteinen ingeniaritza, Bioteknologia, Antigorputza, Minbizia, Immunoterapia, Birus

	Deskribapena:
Antibody Engineering for Immunotherapy (AEI) diziplina arteko taldeak minbiziaren eta gaixotasun infekziosoen aurkako antigorputzetan oinarritutako estrategia terapeutiko berriak diseinatzera bideratutako ikerketa garatzen du.
Antigorputz terapeutikoen jarduera eta eraginkortasuna modulatzeko, proteinen ingeniaritza immunologia, biofisika eta biologia molekular eta zelularrarekin integratzen dugu. Gure helburua propietate hobetuak dituzten antigorputz-modalitate berriak eta bestelako agente biologikoak sortu eta optimizatzea da.
Taldea Immunobiophysics and Antibody Engineering Ikerketa Talde Kontsolidatuaren parte da. Talde horrek A mailako aitortza jaso du Eusko Jaurlaritzaren aldetik, eta finantzaketa publiko eta pribatu sendo eta askotarikoa du, bai estatu mailakoa eta baita nazioartekoa ere. Horrez gain, hainbat patente ditu, emaitzen transferentziara eta balorizaziora argi bideratuta dago, eta spin-off baten sorrera bultzatzeko lehen urratsak ematen ari da.


	Ikerketa-lerroak:
1. Immunoterapiarako antigorputz biespezifikoen eta multiespezifikoen ingeniaritza eta optimizazioa. 
2. Baldintzapeko aktibazioko antigorputzen diseinua, selektibitate eta segurtasun terapeutiko handiagoa lortzeko. 
3. Antigorputzetan oinarritutako biosentsoreen garapena, gaixotasunen diagnostikorako eta monitorizaziorako. 
4. Espektro zabaleko antigorputzen identifikazioa eta optimizazioa, aldakortasun handiko birusen aurka, hala nola HIV eta SARS-CoV-2. 
5. ADC motako (Antibody-Drug Conjugates) gaitasun handiko plataforma modularren garapena, minbizian tratamenduan agente terapeutikoak modu selektiboan askatzeko.

	Ekipamendua:
Gure taldeak azpiegitura eta ekipamendu espezializatua ditu antigorputzak eta beste proteina birkonbinatzaile batzuk ekoiztu, purifikatu eta karakterizatzeko. Horien artean daude ÄKTA Go eta ÄKTA Start kromatografia-sistema automatizatuak, CytoFLEX fluxu-zitometroa, Molecular Devices ID3 mikroplaken irakurgailua, eta sistema prokarioto zein eukariotoetan proteinen adierazpenerako inkubagailuak. Halaber, laginak prestatzeko, biltegiratzeko eta aztertzeko beharrezko ekipamendua ere badu.
Zehazki, termoziklagailuak, NanoDrop espektrofotometroak, elektroforesi-sistemak, zentrifugak, doitasun-balantzak, huts-ponpak, -20 °C eta -80 °C-ko izozkailuak, eta N likidoan zelulak biltegiratzeko sistemak ditu, baita C2 biosegurtasun-mailako kabinak dituzten zelula-kulturako geletarako sarbidea ere.
Horrez gain, Biofisika Institutuarekin duen lankidetzari esker, gainazaleko plasmoien erresonantzia (SPR), mikroskopia konfokala eta mikroskopia elektronikoa bezalako teknika aurreratuak erabiltzeko aukera du.

